b'\n_START_ARTICLE_\nKadonneen kirjaston vartijat\n_START_PARAGRAPH_\nKadonneen kirjaston vartijat (engl. The Guardians of the Lost Library) on Don Rosan k\xc3\xa4sikirjoittama ja piirt\xc3\xa4m\xc3\xa4 28-sivuinen sarjakuvatarina vuodelta 1993. Suomessa tarina julkaistiin ensimm\xc3\xa4isen kerran osana sarjakuvakokoelmaa Kadonneen kirjaston vartijat ja muita Don Rosan parhaita vuonna 1995.\n_START_SECTION_\nJuoni\n_START_PARAGRAPH_\nRoope Ankka, Tupu, Hupu ja Lupu sek\xc3\xa4 Sudenpentujen vihikoira kenraali Nuuh l\xc3\xa4htev\xc3\xa4t etsim\xc3\xa4\xc3\xa4n muinaisen Aleksandrian kirjaston kadonneita kirjoituksia, joita Roope haluaa k\xc3\xa4ytt\xc3\xa4\xc3\xa4 apunaan etsiess\xc3\xa4\xc3\xa4n muinaisia aarteita. K\xc3\xa4yty\xc3\xa4\xc3\xa4n Egyptiss\xc3\xa4, Istanbulissa, Venetsiassa ja Espanjassa he p\xc3\xa4\xc3\xa4tyv\xc3\xa4t lopulta takaisin Ankkalinnaan.'